Çiçəkləmə fazasının müəyyənləşdirilməsi | Bu sortun əvvəlki illərdə neçə günə çiçəkləmə fazasını bitirdiyi haqqında əldə olan məlum atla bu ilki çiçəkləmə dövrünün başlanması və sona çatmasına dair məlumatı müqayisə edərək öyrənin; Əgər bitkidə çiçəkləmə gecikirsə, səbəbini müəyyən edin (bu haqda olan kitablara baxmaqla); Əgər hava şəraiti yaxşıdırsa, sahədə əkilən bitkilər arasında bu fazanı tez başlayan və vaxtında bitirən sortları seçmək lazımdır. Növbəti ildə bu sortu əkməklə iki ilin göstəricilərini müqayisə etmək lazımdır.
Bitkinin yetişdirilməyə başladığı dövründən tam yetişməyə qədər olan dövrünün müəyyənləşdirilməsi | Sütül yetişməyə başladığı dövrdə bitkinin ümumi görünüşündə baş verən dəyişiklikləri müəyyənləşdirin (sünbüldə və yarpaqlarda); Əkilən sortlardan hansının yetişdirilməyə daha tez başladığını müəyyənləşdirin (bu əlamət respublikamız üçün çox vacib olan məsələdir). Təhlil edin, nə üçün vacibdir? Əkilən bitkilər arasında daha tez mum yetişmə dövrünə başlayan sortları müəyyənləşdirin; Hava şəraitinin bu fazalara təsirini öyrənin; Hansı sortun ən tez yetişkən olduğunu dəqiq müəyyən edin. Bu sort haqqında öz təkliflərinizi hazırlayın.
Bitkilərin qida maddələrinə olan tələbatının əkin sahəsində müəyyənləşdirilməsi | Əkin sahəsində bitkilərin azota olan tələbatını yarpaqların rənginə görə müəyyənləşdirin; Fosfora olan tələbatı müəyyənləşdirin; Kaliuma olan tələbatı müəyyənləşdirin; Əgər bu gübrələrə tələbat yoxdursa, səbəbini müəyyən edin, nə üçün (gübrə çox verilib, yoxsa torpaq güclü torpaq olub)?
Vegetasiya suvarmalarının müəyyənləşdirilməsi | Əkilən sortun suya tələbatını müəyyənləşdirin (sortun xarakteristikasını oxumaqla və fermerlərdən soruşmaqla); Bölgənin iqlim şəraiti haqqında ətraflı məlumat toplayın və vegetasiya dövrü üçün necə suvarma aparılmasını müəyyənləşdirin; Əkin sahəsinin hal-hazırda suvarılmaya ehtiyacının olub-olmamasını müəyyənləşdirin (bitkilərin yarpaqlarına və torpağın nəmliyinə görə).