| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Bitkinin inkişaf fazalarının müəyyənləşdirilməsi və dəqiq qeydiyyatının aparılması Cücərtilərin neçə günə alınmasının müəyyənləşdirilməsi | Səpilmiş buğdanın və ya digər bitkilərin neçə günə cücərdildiyini müəyyənləşdirin. Cücərtilərin gec alınmasının səbəbini öyrənin: Toxumun keyfiyyətinə görə gec cücərib; Torpağın düzgün hazırlanmamasına görə gec cücərib; Torpağın qidalılığının zəif olmasına görə gec cücərib; Torpaqda nəmişliyin olmamasına görə gec cücərib. Əkilmiş toxumu torpaqdan çıxarıb yuxarıda verilmiş əlamətlərə uyğun olaraq təhlil edin.
Bitkilərin kollanması fazasının müəyyənləşdirilməsi | Cücərti alındıqdan neçə gün sonra bitki kollanıb? 1 kvadrat metr sahədə təxminən əkilən 300 bitkinin neçəsi normal kollanıb? Kollanmanın zəif olmasına havanın temperaturunun təsirini müəyyənləşdirin.
Boru atma (boruya çıxma) fazasının başlanğıcı və sonunun müəyyənləşdirilməsi | Kollanma fazasından neçə gün sonra bitki boruya çıxma fazasına daxil olub? Sahədə dəqiq qeydiyyat aparmaqla müəyyənləşdirin; Boruya çıxma fazası ayrı-ayrı bitkilərdə neçə gün davam edir. Hər bir bitkidə bu fazanın ilk başlanğıc və sonunu qeyd etməklə müəyyənləşdirin; Havanın temperaturu və yağışın yağmasının bu fazanın inkişafına necə təsir etməsini müəyyən edin.
Sünbülləmə fazasının müəyyənləşdirilməsi | Sahədə əkilən sortlardan ən tez sünbüllənən sortu müəyyənləşdirin; Sahədə ən gec sünbüllənən sortu müəyyənləşdirin; Hansı sortun daha tez və neçə günə bu fazanı başa çatdırdığını müəyyənləşdirmək və bu sortun gələcəkdə əkin sahəsini artırmaq üçün plan və təklif hazırlayın.