| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Buğdanın torpaq və iqlim şəraitinə olan tələbatının öyrənilməsi | Laboratoriya və yaxud torpaq dolu qabın içərisində 100 ədəd dəni cücərdib cücərdilən dənin sayına görə cücərmə faizini hesablayın. 1 kvadrat metr sahədə 200-250 ədəd buğda dəni əkin. Əkmə tarixi və həmin gün üçün havanın temperaturunu qeyd edin. İlk cücərtilərin neçə gündən sonra alındığı və sayını qeyd edin. Qışın necə keçdiyini (şaxtalı və ya isti) qeyd edin. Yazda sağlam olan bitkiləri sayın və qeyd edin. Qışlama dövründə məhv olan bitkilərin faizini hesablayın (məsələn, 100 bitki əkilib, ondan neçə bitki salamatdır?). Bitkinin kollanma, boruya çıxma, sünbülləmə, çiçəkləmə və yetişmə dövrlərinin qeydiyyatını aparın. Əkdiyin gündən dənin yetişdirildiyi günə qədər olan günlərin sayını hesablayın. Bu dövrlərdə torpağa əlavə qida, neçə dəfə su və hansı gübrənin verildiyini qeyd edin. Hər bir ay üçün temperaturun qeydiyyatını aparmaq vacibdir. Yaxşı olar ki, təcrübə yumşaq və bərk buğda növünə aid olan sortlar üzərində aparılsın. Nəticə müqayisə olunsun ki, hansı sort bölgə üçün uyğundur, iqlim və torpağa tələbatı necədir?
2. Növbəli əkinin əhəmiyyətinin öyrənilməsi | İki il ardıcıl yonca əkilən və 3-cü il həmin yerə buğda əkilmiş olan sahənin məhsulu ilə maraqlanın. 3 il ardıcıl eyni yerə buğda növlərindən əkilən sahənin məhsulunu müqayisə edin. Əldə olunan məhsuldarlığa görə növbəli əkin sisteminin əhəmiyyətini araşdırın.