| Sərbəst iş üçün tapşırıqlar

1. Bölgədə əkilən sortların cücərdilməsi və qışlanması (yaza salamat çıxarılması) haqqında məlumat toplayın.
2. Əkilən sortların hansının tez, hansının gec yetişkənliyini sahədə müəyyən edin və əlavə məlumatı fermerlərdən öyrənin.
3. Əkin sahəsinə hansı gübrələrin verildiyini öyrənin.
4. Anbarda olan gübrələr ilə tanış olun və onların xassələri haqqında bilmədiklərinizi öyrənin və qeydiyyat dəftərində yazın.
5. Fermerlərdən hansı sortların bölgədə daha tez yetişdiyini öyrənin.
6. Sıx əkilmiş sahələrdən alınan məhsuldarlığı normal əkilmiş sahədən alınan məhsuldarlıqla müqayisə edin.
7. Bölgədə ən geniş istifadə olunan suvarma üsulları ilə tanış olun.
8. Yağış yağdırma üsulunda istifadə olunan qurğular ilə tanış olun.
9. Damcı üsulu ilə həyata keçirilən suvarma ilə tanış olun və istifadə olunan hissələrin quraşdırılmasında iştirak edin.
10. Arat və səpindən sonra (səpsuvar) suvarmanın əhəmiyyəti barədə fermerlərdən məlumat alın.
11. Xəstəliklərin yayılmasının əsas səbəblərini mütəxəssislərdən öyrənin və vurduğu ziyan haqqında məlumat toplayın.
12. Əkin sahələrində yayılmış zərərvericiləri toplayın. Onların daha çox hansı ərazidə yayıldığını araşdırın və öyrənin.
13. Zərərvericilərə qarşı tətbiq edilən mübarizə tədbirlərini mütəxəssislər ilə müzakirə edin.
14. Zərərvericilərə qarşı istifadə olunan kimyəvi maddələrin xassələri, istifadə qaydaları, saxlanma şəraiti haqqında məlumat toplayın və zərərvericiləri məhv etmək üçün məhlul hazırlanması ilə tanış olun.
15. Bölgədə yayılan gəmiricilər haqqında məlumat toplayın
16. Gəmiricilərə qarşı aldadıcı yemlərin hazırlanması və yuvalarına qoyulmasında iştirak edin.
17. Bölgədə ən çox yayılan alaq otları haqqında məlumat toplayın.
18. Alaqların hansı vasitələr ilə (su, külək, toxum vəs.) yayılmasını öyrənin.
19. Alaqların məhv edilməsi üçün istifadə edilən herbisidlərin (dərmanlar ilə) tərkibi, istehsal tarixi, hazırlanması və çilənməsi ilə tanış olun.
20. Traktora çiləyicinin necə qoşulması, işlədilməsi ilə tanış olun.
21. Dərmanlardan qorunmaq üçün istifadə olunan xüsusi geyimlər ilə tanış olun.
22. Sinif yoldaşlarınız arasında topladığınız informasiyanı paylaşın və müqayisəli müzakirələr aparın.