| Praktiki tapşırıqlar və fəaliyyətlər

Tapşırıq və fəaliyyətlər | Təlimat və tövsiyələr
Toxumların cücərdilmə qabiliyyətinin laboratoriya şəraitində müəyyən edilməsi | Taxılın hər iki növünə aid olan toxumun orta nümunəsindən 100 dənə toxum seçməklə 4 nümunə götürün; Toxumları yastı qablara yığın; Bu qablarda toxumları termostata qoyun; Termostatın dibinə içində su olan kiçik vanna qoyun; Toxumların cücərdilməsi üzərində hər gün müşahidə aparın; Tam cücərdilən toxumları saymaqla toxumun cücərdilmə qabiliyyəti müəyən edin;
Toxumların cücərdilmə qabiliyyətini qum, süzgəc kağızı və tənzif üzərində müəyyən edilməsi | Taxılın hər iki növünə aid olan toxumun orta nümunəsindən 100 dənə toxum seçməklə 4 nümunə götürün; İstifadə ediləcək qumu yuyun və ələyin, süzgəc kağızının təmiz olub-olmamasına diqqət edin, tənzifi isə qaynadaraq təmizləyin; Toxumu cücərməyə qoyanda qum, süzgəc kağızı isladılmalıdır; Qumu qabın içərisinə töküb hamarlamaq lazımdır. Sonra toxumları səliqə ilə bir-birindən 0.5-1.5 santimetr aralı qoyub azca basdırmaq lazımdır; Hər qaba 100 toxum və nümunənin nömrəsi, toxumların cücərilməyə qoyulduğu tarix yazılan etiket vurulmalıdır; Toxumların cücərdilməsi üzərində hər gün müşahidə aparılmalıdır; Tam cücərən toxumlar sayılmaqla toxumun cücərdilmə qabiliyyəti müəyən edilməlidir; 4 nümunənin hamısının cücərdilməsindən alınmış nəticələr bir-birindən çox fərqlənməsə, analiz düzgün hesab olunur (bu, hər iki analizə aiddir); Toxumların cücərdilmə qabiliyyətinə görə toxumun hansı sinfə aid olduğunu müəyyən edin.