Vacib məsələlərdən biri də herbisidlərin hansı temperaturda çilənməsidir. Çiləmə sakit və aydın havada, temperatur 12 dərəcə selsidən yuxarı olduqda və sahələrdə şeh çəkildikdən sonra aparıldıqda yaxşı nəticə verir (Şəkil 3.19). Alaqları kimyəvi üsullarla məhv etməyin üstünlüklərini qeyd edərkən yadda saxlamaq lazımdır ki, bu üsul alaqlarla mübarizədə ümumi aqrotexniki üsullar sisteminin, yəni növbəli əkinlər, torpağın becərilməsi, bitkilərə qulluq edilməsi və s. aparılan tədbirlərin tərkib hissəsinin biridir. | Şəkil 3.19. Cərgəvi üsulla səpilən taxıl sahəsinin dərmanlanması

| Sərbəst iş üçün tapşırıqlar

1. Sizin ərazidə fəaliyyət göstərən fermer təsərrüfatlarına səfər edərək onların hansı sort və neçənci sinfə aid olan toxumu əkdiyini öyrənin.
2. 1 kvadrat metr sahədə nə qədər toxumun cücərdildiyini araşdırın.
3. Fermerin əkdiyi sortun nə üçün regionda daha çox əkildiyini öyrənin.
4. Toxumun hansı dərinlikdə basdırıldığını müəyyənləşdirin.
5. Toxumun hansı üsulla səpildiyini öyrənin.
6. Ərazidə ən çox yayılan alaq otları haqqında məlumat toplayın.
7. Alaqları məhv etmək üçün istifadə edilən herbisidlər haqqında məlumat əldə edin.