2.5.3. Dondurma şumu Bir qayda olaraq ancaq yazlıq bitkilər əkiləcək sahələrdə aparılır. Yazlıq bitkilər üçün dondurma şumu aparılmasının ən yaxşı vaxtı payız aylarıdır. Bu vaxtlarda aparılan şum payız, qış və yazda yağan qar, yağışı özünə tam hopdurur və səpinə qədər özündə rütubət (nəmlik) saxlayır. Həddindən artıq çox yağış yağan və rütubətli zonalarda payızda üzləmə, yazda isə şum aparma daha əlverişlidir. Üzləmə aparılmış torpaqlarda dondurma şumu alaq otları cücərdildikdən sonra aparılır. Lakin nəmlik olmadıqda və quru torpaqda alaqların cücərdilməsi gecikərsə, şumu gecikdirmək olmaz. Torpağın şumlanması hər bir bölgə üçün təyin edilmiş optimal (dəqiq) vaxtda yerinə yetirilməlidir. Dondurma şumu ancaq laydırlı və ön kotancıqlı kotanla aparılmalıdır (Şəkil 2.24, Şəkil 2.25). 2.6. Torpağın səpinqabağı becərilməsi Səpinqabağı becərmə zamanı, əsasən, aşağıdakı məsələlər həll edilir: Buxarlanmanın qarşısını almaq üçün torpağın üst qatını hamarlamaq (Şəkil 2.26); Torpaqda gedən prosesləri sürətləndirmək və şumun qatında olan qidalılığı yaxşılaşdırmaq (Şəkil 2.27); Sahəni cücərdilən alaq otlarından təmizləmək və səpindən sonra da əmələ gəlməsinin qarşısını almaq (Şəkil 2.28); Gübrə və toxumu lazımi dərinliyə basdırmaq (Şəkil 2.29); Torpağı gələcək tarla işlərinə yüksək keyfiyyətlə hazırlamaq (Şəkil 2.30). Regionlar torpaq-iqlim şəraiti və sahələrin formalarına görə kəskin fərqlənir. Ona görə də dənli bitkilər bir-birindən kəskin fərqlənən iki şəraitdə suvarma və dəmyə torpaqlarda becərilir. | Şəkil 2.26. Torpağın üst qatını hamarlamaq Şəkil 2.27. Torpaqda gedən prosesləri sürətləndirmək və şumun qatında olan qidalılığı yaxşılaşdırmaq Şəkil 2.28. Sahəni cücərdilən alaq otlarından təmizləmək və səpindən sonra da əmələ gəlməsinin qarşısını almaq